Петя Александрова
Бой

chitanka.info

Седем дървени саби строшени,

осем храста край пътя — пленени,

девет огради, тежко ранени,

десет сливи, обрани зелени…

Ето това се казва пердах!

Само че нещо хваща ме страх…

Гледам, ризата нова — раздрана,

маратонката зее разпрана,

в плен жилетката ми изостана,

а на лактите — рана до рана,

кръв юнашка се лее безспир…

Дано вкъщи поне са за мир.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.